Document ID: 32009R0975

KOMISJONI MÄÄRUS (EÜ) nr 975/2009,
19. oktoober 2009,
millega muudetakse direktiivi 2002/72/EÜ toiduga kokkupuutumiseks ettenähtud plastmaterjalide ja -toodete kohta
(EMPs kohaldatav tekst)
EUROOPA ÜHENDUSTE KOMISJON
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 27. oktoobri 2004. aasta määrust (EÜ) nr 1935/2004 toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ, (1) eriti selle artikli 5 lõiget 2,
ning arvestades järgmist:
(1)
Komisjoni 6. augusti 2002. aasta direktiiviga 2002/72/EÜ toiduga kokkupuutumiseks ettenähtud plastmaterjalide ja -toodete kohta (2) kehtestatakse ühenduse loetelu monomeeride ja muude lähteainete kohta, mida võib kasutada plastmaterjalide ja -toodete valmistamiseks. Euroopa Toiduohutusamet (edaspidi „toiduohutusamet”) on hiljuti andnud soosiva teadusliku hinnangu täiendavatele monomeeridele ja lähteainetele, mis tuleks nüüd loetellu lisada.
(2)
Direktiivis 2002/72/EÜ on esitatud ka nende lisaainete ühenduse loetelu, mida on lubatud kasutada plastmaterjalide ja -toodete valmistamisel. Toiduohutusamet andis hiljuti soosiva teadusliku hinnangu täiendavate lisaainete kohta, mis tuleks nüüd lisada loetellu.
(3)
Seetõttu tuleks direktiivi 2002/72/EÜ vastavalt muuta.
(4)
Vastavalt direktiivi 2002/72/EÜ artikli 4 lõikele 1 muutub kõnealuse direktiivi III lisas esitatud ühenduse lisaainete loetelu alates 1. jaanuarist 2010 positiivseks loeteluks. Sellest lähtuvalt ei tohiks kõnealuse direktiivi III lisa pealkirjades enam osutada lisaainete mittetäielikule loetelule.
(5)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Direktiivi 2002/72/EÜ II, III, IVa, V ja VI lisa muudetakse käesoleva määruse I-V lisa kohaselt.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. oktoober 2009

Labels: 3
0
1
17